**Ministru kabineta Rīkojuma projekta**

**„Par nekustamo īpašumu Jura Alunāna ielā 5, Rīgā”**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Atbilstoši likuma „Par zemes reformu Latvijas Republikas pilsētās” 9.panta pirmajai daļai un likuma „Par nekustamā īpašuma ierakstīšanu zemesgrāmatās” 28.panta 9.apakšpunktam nepieciešams precizēt 2006. gada 27. decembra ministru kabineta rīkojumu Nr. 998 „Par Lielbritānijas un Ziemeļīrijas Apvienotās Karalistes vēstniecības ēku Rīgā, Jura Alunāna ielā 5” (turpmāk – MK rīkojums), lai Lielbritānijas un Ziemeļīrijas Apvienotajai Karalistei (turpmāk – Apvienotā Karaliste) būtu iespējama nekustamā īpašuma ierakstīšana zemesgrāmatā. Tā kā izmaiņas veicamas vairāk kā pusē MK rīkojuma teksta, ir sagatavots jauns rīkojuma projekts. |
| 2. | Pašreizējā situācija un problēmas | 1991.gada 17.oktobrī Latvijas Republikas Ministru padome ar rīkojuma Nr. 407 2. punktu noteica, ka ēka J.Alunāna ielā 5 nododama tās likumīgajai īpašniecei –Apvienotās Karalistes vēstniecībai. Minētais rīkojums zaudējis spēku ar 1991. gada 3. decembra Latvijas Republikas Ministru padomes rīkojumu Nr. 511, tādejādi, arī Apvienotās Karalistes īpašumtiesību atzīšana zaudēja spēku.Pēc Latvijas Republikas neatkarības atjaunošanas Apvienotās Karalistes vēstniecība 1991. gadā oficiāli atsāka savu darbību Jura Alunāna ielā 5, Rīgā un līdz šim brīdim ir nekustamā īpašuma – zemes gabala un uz tā esošo ēku – faktiskais valdītājs un īpašnieks. No Latvijas Republikas puses Apvienotās Karalistes īpašumtiesības uz nekustamo īpašumu Jura Alunāna ielā 5, Rīgā (gan zemesgabalu, gan ēkām) nekad nav tikušas apšaubītas.Apvienotās Karalistes vēstniecība 2006. gadā vērsās Ārlietu ministrijā, lūdzot palīdzību vēstniecības īpašumtiesību nostiprināšanā uz tai piederošo nekustamo īpašumu. Konsultējoties ar Tieslietu ministriju un Valsts kanceleju, kā atbilstošākais risinājums sensitīvajai situācijai tika rasts sagatavojot un ar kompetentajām institūcijām atbilstošā kārtībā saskaņojot MK rīkojumu. Ar MK rīkojumu tika atzītas īpašumtiesības uz namīpašumu Jura Alunāna ielā 5, Rīgā un noteikts, ka nekustamais īpašums ierakstāms zemesgrāmatā uz Apvienotās Karalistes vārda.Īpašumtiesību atzīšana notika, ņemot vērā, ka īpašuma tiesības uz nekustamo īpašumu Jura Alunāna ielā 5, Rīgā 1930.gadā, pamatojoties uz pirkuma līgumu, bija nostiprinātas par labu Apvienotajai Karalistei, Viņa Majestātes darbu un publisko ēku komisāra personā. Iegūtā īpašuma sastāvā ietilpa gan zeme, gan ēkas, ievērojot Latvijā starpkaru periodā pastāvošo nekustamā īpašuma vienotības principu.Kā norādījis Valsts zemes dienests 2011.gada 17.oktobra vēstulē Nr. 2-03/4054, tad pamatojoties uz MK rīkojumu Apvienotās Karalistes īpašumtiesības atzīstamas tikai uz ēkām, nevis zemesgabalu un ēkām kopumā. Līdz ar to īpašuma tiesību ierakstīšana zemesgrāmatā nav bijusi iespējama, jo tā vārdiskais regulējums ir neprecīzs un skaidri nenosaka uz ko īpašumtiesības tiek atzītas – uz namīpašumu, kā minēts MK rīkojuma 1. punktā vai uz visu nekustamo īpašumu, kā norādīs 2. punktā. Šīs situācijas pozitīvs risinājums ir tieši saistīts arī ar Latvijas Republikas un Apvienotās Karalistes divpusējo attiecību veicināšanu. |
| 3. | Saistītie politikas ietekmes novērtējumi un pētījumi | Nav attiecināms.  |
| 4. | Tiesiskā regulējuma mērķis un būtība | MK rīkojums tika sagatavots ar mērķi atzīt Apvienotās Karalistes īpašumtiesības uz nekustamo īpašumu Alunāna ielā 5, Rīgā, tādā apjomā, kādas tai pienākas pamatojoties uz 1930.gada pirkuma līgumu, kad zeme un ēka tika uzskatīti kā vienots īpašums, kā arī nodrošināt pamatu nekustamā īpašuma ierakstīšanai zemesgrāmatā. Šobrīd īpašuma ierakstīšana Zemesgrāmatā nav iespējama, jo noteiktā kārtā ar kompetentajām institūcijām saskaņotais MK rīkojums ir neprecīzs. Līdz ar to ir nepieciešams grozīt MK rīkojumu, izdodot jaunu rīkojumu, kurā skaidri noteikts, ka Apvienotās Karalistes īpašumtiesības atzīstamas uz nekustamo īpašumu (nekustamā īpašuma kadastra Nr.0100 010 0023), kas sastāv no zemes vienības 0,1518 ha platībā (zemes vienības kadastra apzīmējums 0100 010 0023) un četrām būvēm ar kopēju kadastra numuru 0100 510 0049 (atsevišķu būvju kadastra apzīmējumi 0100 010 0023 001, 0100 010 0023 002, 0100 010 0023 003 un 0100 010 0023 004) Jura Alunāna ielā 5, Rīgā. |
| 5. | Projekta izstrādē iesaistītās institūcijas | Ārlietu ministrija |
| 6. | Iemesli, kādēļ netika nodrošināta sabiedrības līdzdalība | Rīkojuma projekts neskar sabiedrības intereses.  |
| 7. | Cita informācija | Nav. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Nav. |
| 2. | Cita informācija | Ar rīkojuma spēkā stāšanos, spēku zaudē 2006. gada 27. decembra ministru kabineta rīkojums Nr. 998 „Par Lielbritānijas un Ziemeļīrijas Apvienotās Karalistes vēstniecības ēku Rīgā, Jura Alunāna ielā 5”. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav. |
| 2. | Citas starptautiskās saistības | 1961. gada Vīnes konvencijas par Diplomātiskajiem sakariem 21. pants, kas nosaka, ka uzņemošajai valstij jāveicina un jāatbalsta nosūtošā valsts saistībā ar vēstniecības telpu iegūšanu. |
| 3. | Cita informācija | Nav. |

|  |
| --- |
| **1.tabula****Tiesību akta projekta atbilstība ES tiesību aktiem** |
| Nav attiecināms.  |

|  |
| --- |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Nav attiecināms. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Ārlietu ministrija. |
| 2. | Projekta izpildes ietekme uz pārvaldes funkcijām  | Institūciju funkcijas netiek paplašinātas. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Pārvaldes institucionālo struktūru projekts neskar, jaunas institūcijas netiek veidotas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Institūcijas netiek likvidētas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Institūcijas netiek reorganizētas. |
| 6. | Cita informācija | Nav. |

Anotācijas II, III, VI, sadaļa – nav attiecināms.

Ārlietu ministrs Edgars Rinkēvičs

Vizē: valsts sekretārs Andris Teikmanis

25.05.2012. 11:19

840

Lelde Broka

Administratīvi tiesiskās nodaļas juriskonsulte

Tālr.: 67016403; E-pasts: lelde.broka@mfa.gov.lv